Here is a page extracted from Wikipedia that may contain CSS, HTML, and a lot of unformatted text.

Title: Verbos acabaus en -re en francés
Content: Los verbos acabaus en -re en francés derivan de la tercera conchugacion latina igual como los verbos benasqueses acabaus en la mesma terminación.
PERDĔRE > perdre.

Adintro de la conchugación verbal en francés ye un grupo poco numeroso y bi ha uns cuantos modelos irregulars prou peculiars.
Verbos rompre y rire.
Verbos acabaus en -soudre.
Verbos acabaus en -indre, que equivalen a los verbos acabaus en -nyer y -nyir en aragonés.
Verbos faire y dire.
Verbos acabaus en -ître (-aître y -oître), que son una conchugacion incoativa.
Verbos acabaus en -uire, que provienen de verbos latinos acabaus en -STRUĔRE y en -DUCĔRE, cognatos respectivament de verbos acabaus en -struir y en -ducir en aragonés. Tienen formas verbals con s sonora derivadas de las silabas -CE-, -CI- de la conchugación de DUCERE. Tienen tamién un participio pasau en -uit cognato de lo participio fuerte aragonés -úito, -ueito. Son verbos como détruire, construire, instruire, conduire, produire, séduire, traduire y cuire.

A pesar de la suya irregularidat y escaseza, los verbos d'esta conchugación heredera de la tercera latina influyoron en las atras conchugacions en la forma de la desinencia -ons de primera persona plural. En los verbos tipo VENDERE-vendre una variant velar *VÉNDUMUS diferent de la palatal *VÉNDIMUS evolucionó primero ta *VENDÚMUS y dimpués ta vendons. La nueva desinencia -ons s'aplicó a las atras conchugacions, orichinando formas como chantons, devons y partons y finissons.

Referencias

Bibliografía 
 Heinrich Lausberg: Lingüística romanica. Tomo II morfología. Editorial Gredos, 1988.
 Gramática francesa. Larousse Editorial, S.A, 2000.
 Jesús Cantera y Eugenio de Vicente: Gramática francesa. Editorial Cátedra, S.A., 1999.
 Jacky Girardet, Jean-Marie Cridlig: Panorama Plus 1 Méthode de français. Santillana-Clé International, 1996.
 Jacqueline Picoche y Jean-Claude Rolland: Dictionnaire étymologique du français. Dictionnaires Le Robert, 2009. ISBN 2849024244, 9782849024249.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
 Maïa Grégoire, Odile Thiévenaz: Grammaire progressive du français. Clé International, 2002.

Conchugacions verbals en francés